София. атегорично не подкрепяме и няма да подкрепим предложения за промяна на обхвата на мрежата „Натура“ 2000. Това каза в изявление председателят на Комисията по околна среда и води и депутат от ГЕРБ Ивелина Василева, предаде репортер на Агенция „Фокус“.
Ивелина Василева подчерта, че темата за промяна на обхвата на „Натура“ 2000 изобщо не фигурира във внесените промени в Закона за биологичното разнообразие.
„Законопроектът, който се обсъжда, включва създаването на система за управление с ангажирането на централно ниво и на научната общност, на администрацията на МОСВ и на регионално ниво на регионалните инспекции за управление на мрежата“, каза още Василева.